Botoșani (piirikunta)

Botoșani on piirikunta Romanian Moldaviassa. Piirikunnan pääkaupunki on Botoșani. Sen pinta-ala on 4 986 km² ja siellä on noin 403 088 asukasta (vuonna 2014).

Maantiede 
Piirikunta sijaitsee Siret- ja Prutjokien välissä Romanian koilliskulmassa Ukrainan ja Moldovan rajalla. Piirikunnan pinta-ala on yhteensä 4 986 km², mikä on 2,1 % Romanian pinta-alasta.

Botoșanin piirikunta rajautuu lännessä Suceavan piirikuntaan, etelässä Iașin piirikuntaan, idässä Moldovan Edinețin ja Bricenin piireihin sekä pohjoisessa Ukrainan Tšernivtsin alueeseen.

Kaupungit ja kunnat

Kaupungit 
 Botoșani
 Dorohoi
 Darabani
 Săveni
 Flămânzi
 Bucecea
 Ștefănești

Kunnat

Väestö 
Vuoden 2011 väestönlaskennan mukaan piirikunnassa oli 398 938 asukasta ja sen väestötiheys oli 80 asukasta neliökilometrillä.

Piirikunnan asukkaista romanialaisia oli 98,8 %, romaneja 0,7 % (vähiten romaneja Romaniassa), venäläisiä 0,2 % ja ukrainalaisia 0,2 %.

Lähteet

Aiheesta muualla 

 Piirikunnan viralliset internetsivut  

Romanian piirikunnat